Lotte reis lõunamaale

"Lotte reis lõunamaale" on Eesti 2000. aasta animatelesari (vaadatud 10.01.2016). Filmi režissöörid on Janno Põldma ja Heiki Ernits. Filmi tootis Eesti Joonisfilm. Filmi peategelane on koeratüdruk Lotte.
Filmi stsenaristide hulgas oli Andrus Kivirähk, kes kirjutas ka samanimelise raamatu (ilmus 2002).

Eesti Filmiajakirjanike Ühing valis selle Eesti aasta filmiks.Aasta film Eesti Filmiajakirjanike Ühing

Tootmine
Filmi loojad Janno Põldma ja Heiki Ernits (koos Leo Lättiga) töötasid 1997. aastal välja animatelesarja Tom ja Fluffy, mille edu julgustas autoreid edasi arendama maailma, kus puudus kurjus. Arendustöö käigus arutleti peategelase valiku üle ning otsustati tüdruku kasuks, kuna see võimaldas autorite hinnangul emotsioone paremini edasi anda. Tegelaskuju nime leidmiseks kuulutati Joonisfilmis välja konkurss, mille lõppvalikusse jõudsid nimed Lotta ja Lotte. Koeratüdruk Lotte isa Oskari tegelaskuju esines ka telesarjas „Tom ja Fluffy“, kus ta oli veel poissmehe staatuses.Heasüdamlik koeraplika Lotte jääb alati lapseks Postimehe arhiiv, 29.12.2006.

Animatelesari toodeti kolmeteistkümne viieminutilise episoodina.

Sünopsis
Leiutajate külas elab koeratüdruk Lotte koos ema Anna ja leiutajast isa Oskariga. Rändlindude lennu ajal üle Leiutajate küla jääb teistest maha linnupoeg Pippo. Lotte, Oskar ja rännumees Klaus otsustavad Oskari lennumasinaga Pippo ise lõunamaale viia. Teekonnal kohtavad nad mitmesuguseid tegelasi ja paiku ning satuvad erinevatesse seiklustesse. Lõpuks jõuavad nad lõunamaale, kus toimub iga-aastane lindude mitmevõistlus ja Pippo leiab endale uue sõbra. Sarja viimase osa lõpus alustavad Lotte, Klaus ja Oskar teed tagasi põhjamaale.

Adaptsioonid
2002. aastal ilmus animafilmi ainetel raamat Lotte reis lõunamaale, mille teksti autoriks on Andrus Kivirähk ja illustraatoriks Heiki Ernits.Mart Zirnask, Birgit Püve. Andrus Kivirähk. "'Lotte reis lõunamaale"'. Varrak. 128 lk. Eesti Ekspress, 31.10.2002.

21. oktoobril 2005 esietendus Vanemuise suure maja pöördlaval animafilmist inspireeritud lavastus "Lotte reis lõunamaale".Lotte reis lõunamaale Vanemuine (vaadatud 02.01.2026). Lavastusega tegi oma lavastajadebüüdi Janek Joost. Etenduse eripäraks oli publiku paigutamine pöördlavale, mis pöördus vastavalt tegevuskoha muutumisele.Mari Rebane. Vanemuises valmib menukast multifilmist lastelavastus Eesti Päevaleht, 19.10.2005.

Viited

Välislingid

Kategooria:Eesti animafilmid
Kategooria:2000. aasta filmid
Kategooria:Koeratüdruk Lotte